section_heading: Predsjednička karijera
paragraph_text: 2. studenoga 2008. Nikolaidis je odlučio napustiti predsjedničko mjesto u klubu nakon kontinuirano slabih rezultata kluba, navodeći da nije uspio ostvariti vlastite ciljeve koje si je postavio. Jedan od razloga njegove ostavke bio je što klub nije uspio prodati 30.000 sezonskih ulaznica uz objašnjenje: "''Da sam uspio uvjeriti AEK-ove navijače da dođu na stadion sada ne bih otišao. Trebamo ih 30.000 da postanemo velika momčad.''" Tijekom Nikolaidisovog predsjednikovanja klubom AEK je ostvario prvu pobjedu u Ligi prvaka a klub je na transferima imao dobit od 16 milijuna eura prodajući igrače kao što su Katsouranis, Papastathopoulos, Tozser i Kyrgiakos.